458.24 REGOLI DWAR FORMULI TA’ RIĊETTI GĦAL MEDIĊINALI MINGĦAJR ĦLAS L-AVVIŻ LEGALI 67 ta’ l-2007. L-AVVIŻ LEGALI 67 ta’ l-2007. 1. Titolu u skop. (1) It-titolu ta’ dawn ir-regoli hu Regoli dwar Formuli ta’ Riċetti għal Mediċinali Mingħajr Ħlas. (2) Kap. 458. Kap. 458. Dawn ir-regoli għandhom japplikaw għal kull formula li tiġi użata fil-ħruġ ta’ riċetti ta’ kull mediċinali li tiġi provduta b’xejn kif imsemmi fl-Att dwar il-Mediċini. 2. Formuli. Kap. 101. L.S.31.18. Kap. 318. (1) Il-formula li għandha tintuża minn tabib meta jkun qiegħed jippreskrivi mediċinali, li ma jkunux mediċinali li jaqgħu taħt l-Ordinanza dwar il-Mediċini Perikolużi jew taħt ir-Regolamenti dwar il-Kontroll tal-Mediċini, lil pazjent li jkollu l-jedd jingħata għajnuna għal mediċini taħt l-Att dwar is-Sigurtà Soċjali, meta dak il-pazjent ikun jeħtieġ dik il-medikazzjoni għal żmien ta’ mhux aktar minn xahar tkun il-formula murija fl-Ewwel Skeda. (2) Kap. 101L.S.31.18. Kap. 318 Kap. 101.. Kap. 101. L.S.31.18. Kap. 318. Il-formula li għandha tintuża minn tabib meta jkun qed jippreskrivi mediċinali, ħlief mediċinali li jaqgħu taħt l-Ordinanza dwar il-Mediċini Perikolużi jew taħt ir-Regolamenti dwar il-Kontroll tal-Mediċini, lil pazjent li jkollu l-jedd jingħata għajnuna għal mediċini taħt l-Att dwar is-Sigurtà Soċjali, meta dak il-pazjent ikun jeħtieġ dik il-medikazzjoni għal żmien ta’ aktar minn xahar, tkun il-formula murija fit-Tieni Skeda. (3) Kap. 101. L.S.31.18. Kap. 101. L.S.31.18. Kap. 101. L.S.31.18. Il-formula li għandha tintuża minn tabib meta jkun qiegħed jippreskrivi mediċinali li jaqgħu taħt l-Ordinanza dwar il-Mediċini Perikolużi jew taħt ir-Regolamenti dwar il-Kontroll tal-Mediċini, lil pazjent li jkun ser jintbagħat minn sptar tal-Gvern tkun il-formula murija fit-Ħames Skeda. (4 Il-formula li għandha tintuża minn tabib meta jkun qiegħed jippreskrivi mediċinali li jaqgħu taħt l-Ordinanza dwar il-Mediċini Perikolużi jew taħt ir-Regolamenti dwar il-Kontroll tal-Mediċini, lil pazjent skond ma hemm imsemmi fis-subregoli) tkun il-formula murija fit-Tielet Skeda. (5) It-tabib huwa obbligat li jimla b’mod ċar u li jinqara sew id-dettalji kollha msemmija fil-partijiet relevanti ta’ dawk il-formuli msemmija fis-subregoli ta’ qabel ta’ din ir-regola. (6) Fil-ħruġ ta’ riċetti ta’ mediċinali jew għajnuna għal mediċina oħra msemmija fis-subregoli), it-tabib ma jkunx jista’ b’kollox jippreskrivi aktar minn tlieta minn dawk il-mediċinali jew oġġetti fuq kull formula u fil-każ ta’ oġġetti jew mediċinali li jaqhħu taħt is-subregola (2), it-tabib għandu fuq il-formula jindika l-għadd ta’ drabi, sa tliet darbiet, li dik ir-riċetta għandha tibqa’ tgħodd għalihom. (7) Meta jippreskrivi xi mediċinali msemmija fis-subregola (4), it-tabib għandu juża formula separata għal kull waħda minn dawk il-mediċinali. 3. (1) Kull tabib għandu, meta jkun qiegħed jippreskrivi l-mediċinali msemmija f’dawn ir-regoli, jagħmel użu biss tal-ktejjeb tal-formoli bin-numri tas-serje u li jkun ġie lilu maħruġ mis-Suprintendent tas-Saħħa Pubblika, kemm-il darba ma tintużax riċetta li tinħareġ permezz ta’ computer. (2) Kull tabib, sew jekk għal skop tal-prattika privata tiegħu jew biex jaqdid mirijiet u f’kariga uffiċjali minħabba fl-impieg tiegħu mal-Gvern, huwa obbligat, sabiex jaqdi l-ħtiġiet tal-pazjenti tiegħu, jagħmel kull talba għal dak il-ktejjeb tar-riċetta fuq il-formula adatta li hemm fir-Raba’ Skeda. Dik il-formula li permezz tagħha ssir it-talba għandha timtela sewwa bid-dettalji kollha u tiġi ffirmata mit-tabib, u għandha jew tingħata personalment mit-tabib li d-Direttur tas-Servizzi Farmaċewtiċi fil-medical stores tal-gvern jew lil dak l-uffiċjal li jagħmilha minfloku jew inkella tintbagħat bil-posta lis-Suprintendent tas-Saħħa Pubblika fid-Dipartiment tas-Saħħa, il-Belt Valletta. (3) Kull ħruġ ta’ riċetta li dawn ir-regoli japplikaw għaliha għandu jitqies, għall-finijiet kollha tal-liġi, li jkun sar mit-tabib li lilu jkun inħareġ il-ktejjeb minn fejn dik ir-riċetta tkun ġiet maqtugħa. (4) Kull tabib huwa obbligat li jirraporta minnufih bil-miktub lis-Suprintendent tas-Saħħa Pubblika kull każ ta’ serq jew telf ta’ kull ktejjeb tar-riċetti maħruġ taħt dawn ir-regoli. 4. Għoti ta’ mediċinali. (1) Spiżjar li jagħti mediċinali fuq riċetta li tapplika għaliha r-regola 2(1),) għandu jżomm il-formula tar-riċetta, u m’għandhomx jingħataw ebda mediċinali għal aktar minn darba fuq l-istess riċetta. (2) Spiżjar li jkun qiegħed jagħti mediċinali fuq riċetta li r-regola 2(2) tkun tapplika għaliha, għandu jżomm il-formula tar-riċetta jew il-porzjon li japplika fil-każ ta’ dik ir-riċetta, u m’għandhom jingħataw ebda mediċinali għal aktar drabi mill-għadd li jiġi mniżżel mit-tabib li jkun qiegħed joħroġ ir-riċetta, kif stabbilit fir-regola 2(6). (3) L-ispiżjar li jagħti dawk il-mediċinali fuq riċetta huwa obbligat jimla b’mod ċar u li jinqara’ sew id-dettalji kollha msemmija fil-partijiet relevanti tal-formuli tar-riċetti.